«Жьы» псалъэм къытепщIыкIахэр
Жьыбгъэ – къыкъуэуурэ къепщэ жьы.
Жьыуейпсыуей – жьыи къепщэу, уэшхи къешхыу; уэтIпсытI.
Жьыпэу, жьыугъуэджэ – жьы къыщемыпщэ щIыпIэ. («Унэ блыниплIри сэ зыкIи жьыпэу а махуэм схуэмыхъут»).
Жьапщае – жьышхуэ, жьы шынагъуэ. Дуней жьапщае.
Жьычу – «жьычу зэщIэщтхьэн», «щIымахуэ жьычым», «дунейри жьычу зэщIэщтхьауэ».
ЖьыгъуркI – жьы пщтыр, жьы хуабэ. Губгъуэшэкъракъым (къумым) жьы пщтыр къыщытщIихуащ. 
Жьыхъарз – жьы кIэрахъуэ.
Жьыкурий – гъуэжькуий. Мэкъу аргъынэр жьы гъуэжькуийм губгъуэм ирикъухьащ. 
ЖьыщIэху – жьы мащIэ къыщепщэм деж апхуэдэу хужаIэ (пщэдджыжьым, пщыхьэщхьэм, къинэмыщIхэми).
Жьыху – 1. Жьы иризыщIрагъэхуу IэкIэ яIыгъ хьэпшып; 2. Псэуалъэхэр щIыIэтыIэ зэращI иджырей электроIэмэпсымэ.
БЭРАУ Бышэ.
